CELEX: 62011TN0647
Language: el
Date: 2011-12-19 00:00:00
Title: Υπόθεση T-647/11: Προσφυγή της 19ης Δεκεμβρίου 2011 — Asos κατά ΓΕΕΑ — Maier (ASOS)

25.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 58/11
            
         Προσφυγή της 19ης Δεκεμβρίου 2011 — Asos κατά ΓΕΕΑ — Maier (ASOS)
   (Υπόθεση T-647/11)
   2012/C 58/20
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Asos plc (Λονδίνο, Ηνωμένο Βασίλειο) (εκπρόσωπος: P. Kavanagh, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Roger Maier (San Pietro di Stabio, Ελβετία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 17ης Οκτωβρίου 2011, στην υπόθεση R 2215/2010-4·
            
         
               —
            
            
               να επιτρέψει την καταχώριση του σήματος το οποίο αφορά η αίτηση, για όλα τα προϊόντα και τις υπηρεσίες που προσδιορίζονται στην αίτηση καταχωρίσεως· και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα ASOS, για προϊόντα και υπηρεσίες των κλάσεων 3, 14, 18, 25 και 35 — Αίτηση καταχωρίσεως κοινοτικού σήματος αριθ. 4524997
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο αντίδικος κατά την ενώπιον του τμήματος προσφυγών διαδικασία
   
      Αντιταχθέν σήμα ή σημείο: Το καταχωρισθέν υπό τον αριθμό 4580767κοινοτικό λεκτικό σήμα ASOS, για προϊόντα των κλάσεων 3, 12 και 25
   
      Απόφαση του τμήματος ανακοπών: Δέχεται εν μέρει την ανακοπή
   
      Απόφαση του τμήματος προσφυγών: Ακυρώνει εν μέρει την απόφαση του τμήματος ανακοπών
   
      Προβαλλόμενοι λόγοι: Το τμήμα προσφυγών παρέλειψε να εξετάσει προσηκόντως τη συνύπαρξη και το αποτέλεσμά της επί της συνολικής εκτιμήσεως του κινδύνου συγχύσεως, έσφαλε δε κρίνοντας ότι τα αποδεικτικά στοιχεία της συνυπάρξεως δεν ασκούν επιρροή. Περαιτέρω, το τμήμα προσφυγών έσφαλε κατά την εκ μέρους του εκτίμηση του εννοιολογικού περιεχομένου του σήματος του οποίου ζητήθηκε η καταχώριση και παρέλειψε να λάβει υπόψη το ορθό εννοιολογικό περιεχόμενο του σήματος του οποίου ζητήθηκε η καταχώριση, κατά την εκτίμηση του κινδύνου συγχύσεως βάσει συνολικής εκτιμήσεως.